แม่ลูกอ่อนกลั้นน้ำตาไม่อยู่หวังเงิน 5 พัน เราไม่ทิ้งกัน เยียวยา 3 ชีวิต
แม่ลูกอ่อนกลั้นน้ำตาไม่อยู่ อุ้มลูกเล็กไปขอทบทวนสิทธิ์เราไม่ทิ้งกัน หลังต้องหยุดขายหมูปิ้ง ขณะที่สามีก็ตกงานหวังเงิน 5 พันเยียวยา 4 ชีวิตต่อลมหายใจเมื่อวันที่ 8 พ.ค. 63 ผู้สื่อข่าวรายงานว่า ที่กรมประชาสัมพันธ์ มีประชาชนเดินทางมาขอยื่นเรื่องทบทวนสิทธิ์ ที่ไม่ผ่านเกณฑ์รับเงินเยียวยา เราไม่ทิ้งกัน 5000 บาท โดยวันนี้ ยังคงมีเจ้าหน้าที่ตั้งจุดคัดกรองด้านหน้า มีการตรวจวัดอุณหภูมิร่างกาย ฉีดสเปรย์แอลกอฮอล์ที่มือ จากนั้นก็มานั่งเข้าคิวรอยืนเรื่องกับเจ้าหน้าที่ ที่มีการตั้งโต๊ะรับเรื่องร้องเรียนเอาไว้จำนวน 20 โต๊ะ และยังมีเจ้าหน้าที่เดินแจกเอกสารให้กรอกข้อมูลสำหรับเอกสารที่กระทรวงการคลังเตรียมไว้รับเรื่องร้องเรียน คือ แบบคำร้องขอใช้บริการศูนย์บริการร่วมกระทรวงการคลัง โดยมีรายละเอียดให้กรอกคือ ชื่อ นามสกุล ที่อยู่ เลขที่บัตรประชาชน และเรื่องที่ร้องเรียนโดยหลายคนพบปัญหาลงทะเบียนไปแล้วแต่ข้อมูลไม่ถูกต้อง อย่างเช่น นายสมโภชน์ เปรียงกระโทด อาชีพขายผลไม้ ลงทะเบียนไปแล้ว ระบบแจ้งว่า เลขบัตรประจำตัวประชาชนไม่ถูกต้อง ระบุเป็นชาวต่างชาติ ทั้งที่ตนเองเป็นคนไทย จึงได้มายื่นทบทวนสิทธิ์ครั้งนี้ หวังรับเงิน5000 บาทไปต่อชีวิตเช่นเดียวกับนางสาวสมบุญ แสงอาทิตย์ อาชีพขายหมูปิ้ง อุ้มลูกวัย 2 เดือนมายื่นขอทบทวนสิทธิ์ เล่าให้ทีมข่าวไทยรัฐฟังด้วยน้ำตาว่า ตนเองลงทะเบียนไปตั้งแต่วันที่ 28 มีนาคมที่ผ่านมา แต่ระบบแจ้งว่าหมายเลขบัตรประชาชนไม่ถูกต้อง ไม่พบข้อมูลลงทะเบียนวันนี้จึงมายื่นขอรับเงินเยียวยา เนื่องจากครอบครัวลำบากมาก สามีที่เป็นเสาหลักของครอบครัวถูกให้ออกจากงาน ตอนนี้รับจ้างทั่วไปรายได้วันละ 300 บาท แต่ต้องเลี้ยงดูทั้งครอบครัว ตัวเองช่วยอะไรก็ไม่ได้ ขายหมูปิ้งก็ไม่ได้ ต้องหยุดขายเพราะโควิด-19 และต้องเลี้ยงลูก หวังได้รับเงินเยียวยา 5000 บาทไปแบ่งเบาค่าใช้จ่ายในครอบครัวทางด้าน นางทัศนีย์ รองอธิบดีกรมประชาสัมพันธ์ กล่าวว่า ปัญหาที่พบส่วนใหญ่คือการลงทะเบียนรับสิทธิ์ไม่ถูกต้อง รวมไปถึงการให้ข้อมูลที่ไม่ตรงกับความเป็นจริง จึงมายื่นขอทบทวนสิทธิ์ รับเงินเยียวยา 5000 บาท จะเปิดให้ประชาชนเดินทางมาพบเจ้าหน้าที่ที่กรมประชาสัมพันธ์วันนี้ (08 พ.ค.63) เป็นวันสุดท้ายแต่ยังสามารถแก้ไขในระบบออนไลน์ได้จนถึงเที่ยงคืน ของวันอาทิตย์ ที่ 10 พฤษภาคมนี้ โดยสัปดาห์หน้าระหว่างวันที่ 12-15 พ.ค.63 จะเปิดให้ประชาชนที่ไม่ได้รับเงินเยียวยา เดินทางมาร้องเรียนได้ทุกเรื่อง ทุกสาขาอาชีพ ที่ได้รับผลกระทบจากมาตรการควบคุมโรคของรัฐบาล แต่ไม่เกี่ยวกับการขอทบทวนสิทธิ์
แม่ลูกอ่อนกลั้นน้ำตาไม่อยู่ อุ้มลูกเล็กไปขอทบทวนสิทธิ์เราไม่ทิ้งกัน หลังต้องหยุดขายหมูปิ้ง ขณะที่สามีก็ตกงานหวังเงิน 5 พันเยียวยา 4 ชีวิตต่อลมหายใจ 
เราไม่ทิ้งกัน,ลงทะเบียนเราไม่ทิ้งกัน,ลงทะเบียนรับเงิน 5000,www.เราไม่ทิ้งกัน.com,วิธีรับเงิน5000,เงินเยียวยา 5000 บาท,โควิด-19,ข่าวทั่วไป